paragraph_text: Rabat se nalazi na utoku rijeke Bou Regreg u Atlantski ocean, oko 92&nbsp;km sjeveroistočno od Casablance i 280&nbsp;km jugozapadno od Tangera, i pripada pokrajini Rabat-Salé-Zemmour-Zaer. S druge strane rijeke nalazi se, uglavnom stambeni, satelitski grad Salé, a s njim i obližnjim gradom Temara Rabat tvori metropolijsko područje s oko 1,8 milijuna stanovnika.